
Retningslinjer reiseleder

Alle som representerer Tromsø håndballklubb må opptre i tråd med det klubben skal stå for. Styret har derfor vedtatt retningslinjer for reiser og representasjon. Retningslinjene skal benyttes ved alle kamper, turneringer og treningssamlinger der vår klubb er representert.
Foruten det sportslige, er det et mål for alle turer i klubbens regi at alle utøverne kommer hjem med en positiv totalopplevelse. Reiselederne kan i stor grad bidra til dette ved å tilrettelegge for nok mat, nok søvn og gode sosiale forhold. Trenerne har først og fremst et sportslig ansvar, så en god dialog mellom reiseledere og trenere er viktig. Dersom en trener er reiseleder, må han/hun dekkes opp med støtte på oppgaver som er utenomsportslige. 
1. På alle reiser i regi av klubben, skal det utpekes en ansvarlig reiseleder som har overordnet myndighet fra avreise til hjemkomst. Lagene med lagleder og eventuelt trenere avgjør hvem som skal være reiseledere på reiser til kamper, treningssamlinger og turneringer.  Om det settes opp flere reiseledere blir disse enig seg mellom om eventuell fordeling av arbeidsoppgaver.
1. Alle barn under 9 år bør ha følge av foresatte eller annen foresatt dersom reisen innebærer overnatting. Det kan settes avtaler med annen forelder/eller nok reiseledere om å overdra dette ansvaret.
1. Hvis flere foreldre deltar på reisen, kan og bør de bistå reiseledere om dette er nødvendig. 
1. På reiser til utlandet skal alle barn under 12 år ha med foresatt.
1. Reiseleder har det overordnede ansvaret for at reisen foregår etter de retningslinjer klubben har bestemt, og skal sammen med trenerne bidra til trivsel for alle deltakerne.
1. Reiseleder rapporterer til styreleder i følgende saker: Overgrepssaker. Ulykke med personskader. Dødsfall blant klubbens medlemmer. Økonomisk utroskap. Klare brudd på det klubben ønsker å stå for. Andre saker som kan medføre spesielle medieoppslag, eller oppmerksomhet fra det offentlige.

Dagsreiser/Overnatting
1. Reiseleder har ansvar for å informere ut til spillere om oppmøtetid og pakkeliste på forhånd. Ansvar for at alle er møtt opp og med når reisen starter. 
1. Reiseleder påser at nødvendig informasjon blir gitt til spillere underveis.
1. Reiseleder påser at all bagasje er med. De yngste deltakerne kan trenge bærehjelp av noen eldre.
1. Reiseleder skaffer seg oversikt over overnattingsstedet og gir beskjed om hvor laget skal sove, og hvilke areal som kan benyttes. Dette gis det beskjed om. Ta bilder ved ankomst av stedet og vi forlater stedet slik det var når vi kom.
1. Er det reiseledere av det motsatte kjønn så bør alltid 2 stk være med om det skal soves på samme rom. Gjør avtaler med foreldre om dette på forhånd samt gode avtaler med spillere om hvor det kan skiftes. Det samme gjelder garderobe før og under kamp, ha god dialog og avtaler når det skiftes og dusjes. 
1. Tidspunkt for måltider avtales med trenerne i forhold til kamptider med mer. Reiseleder legger best mulig til rette for måltidene ut fra hvilken informasjon som er gitt på forhånd og de kjøkkenmuligheter som er tilgjengelige.
1. For enkelte turer må tørrmat, saft, engangskopper, bananer, rosiner etc. kjøpes inn på forhånd. Dette er reiseleders ansvar. Refusjon sendes i ettertid så ta vare på alle kvitteringer. Det kan være et godt tips at hvert lag har egne oppbevaringsbokser med utstyr.
1. Reiseleder(e) er også heiagjeng og oppmuntrer under kamper. Trener har full konsentrasjon på det sportslige. Reiseleder bør håndtere alle utenomsportslige spørsmål, sosiale konflikter, hodepine etc. underveis.
1. Ha god dialog med trener/trenere om oppmøte til kamper og eventuelt hvis mange kamper hjelpe til med å sette spillere i gang med oppvarming.
1. Reiseleder kan ta bilder og video av laget og sende hjem for å vise litt hvordan det går. Vær obs på egne regler for bilder og video under kamper.
1. Tilstrekkelig søvn er essensielt for å kunne yte godt. Det bør legges til rette for at også de yngste får nok søvn. Reiseleder i samarbeid med trenerne er ansvarlig for at leggetid og ”stille-tid” formidles. Tips: Skjerm bort og sovetid bør sies i fra om. 
1. Ved hjemreise er det viktig å gi foreldre hjemme beskjed om transport og ankomsttid. Når vi ankommer hjem må reiseleder sjekke at hver enkelt blir hentet før reiseledere gjennomgår bussen og hjelper til med søppel og ser etter gjenglemte ting.
1. Krav om utlegg som reiseutgifter, innkjøp mv. leveres til lagleder eller økonomisk ansvarlig i laget og senest en uke etter turen sammen med originale kvitteringer.
1. Foreldre er ansvarlig for å informere reiseleder om medisinering som spillere trenger hjelp til. Sjekk om noen også bør ta reisesyketabletter før buss turene
1. For enkelte utøvere er dette kanskje deres første kamper eller turnering uten foreldrene. Enkelte kjenner kanskje heller ikke de andre barna særlig godt. Reiseleder må være spesielt oppmerksom ovenfor disse barna.
1. Reiseleder bør ha med plaster og smertestillende og andre hygiene saker.
1. All bruk av rusmidler er forbudt. Brudd rapporteres til styret. Dette gjelder fra reisens start til slutt. Se egen retningslinje for alkohol og rusmidler


Tips til reiseledere
1. Sett deg inn i hvor reisen skal og hva som er tilgjengelig av transport, dagligvarebutikker med mer på stedet dere skal 
1. Pakkeliste ut til spillere og info er alltid nyttig
1. Laget bør ha en egen oppbevaringsboks med utstyr som kan brukes. Kniver, skjærefjøl, kopphånduk, oppvaskmiddel, toastjern, tomme bokser for frukt/nøtter, bestikk, kopper, zip plast poser til matpakkelaging. (Nye tips tar vi gjerne imot hvis dere gjør dere erfaringer underveis)

